CELEX: C2007/129/50
Language: et
Date: 2007-06-09 00:00:00
Title: Kohtuasi F-40/07: 30. aprillil 2007 esitatud hagi — Baudelet-Leclaire vs. komisjon

9.6.2007   
            
            
               ET
            
            
               Euroopa Liidu Teataja
            
            
               C 129/28
            
         30. aprillil 2007 esitatud hagi — Baudelet-Leclaire vs. komisjon
   (Kohtuasi F-40/07)
   (2007/C 129/50)
   Kohtumenetluse keel: prantsuse
   Pooled
   
      Hageja: Cécile Baudelet-Leclaire (Brüssel, Belgia) (esindaja: advokaat M. Korving)
   
      Kostja: Euroopa Ühenduste Komisjon
   Hageja nõuded
   
               —
            
            
               Tuvastada diskrimineerimine institutsioonisiseste ja väljastpoolt tulevate kandidaatide vahel konkursi EPSO/AST/7/05 raames (1);
            
         
               —
            
            
               tuvastada tõendite puudumine kostja tõstatatud mittediskrimineerimise kohta institutsioonisiseste ja väljastpoolt tulevate kandidaatide vahel nimetatud konkursi raames;
            
         
               —
            
            
               tühistada nimetatud konkurss kandidaatide võrdsete võimaluste aluspõhimõtte rikkumise tõttu;
            
         
               —
            
            
               teise võimalusena nõuda kostjalt kõikide tõendite esitamist seal hulgas vajadusel valimiskogu personalieeskirjade III lisa artiklis 6 ette nähtud konfidentsiaalsusega kaetud töödest, mis näitaksid, et valimiskogu ei kiitnud heaks teatavat hulka kandidaate nende tööalase tegevuse tõttu;
            
         
               —
            
            
               kostja esitatavate tõendite puudumisel teha korraldus, et kõigi kandidaatide liigitamine vaadataks üle üksnes nende teenetekriteeriumide alusel, mis on konkursiteadaandes, ning kandidaatide võrdsete võimaluste põhimõtet erapooletult kohaldades;
            
         
               —
            
            
               mõista kohtukulud välja kostjalt.
            
         Väited ja peamised argumendid
   29. jaanuari 2007. aasta kirjas teatas hageja, et tema nime ei ole reservnimekirjas niivõrd, kuivõrd talle antud hinded, mis ületasid nõutud miinimumi, ei olnud 110 parima hulgas.
   Oma hagi toetuseks väidab hageja eelkõige, et rikuti võrdsete võimaluste ja võrdse kohtlemise põhimõtet, kuna valimiskogu diskrimineeris kandidaate, eelistades neid, kellel juba oli tööalane kogemus ühenduse institutsioonides, ning täpsemalt selles peadirektoraadis, kuhu kuulub valimiskogu esimees.
   
      (1)  ELT C 178 A, 20.7.2005, lk 22.